Na osnovu člana 8. Zakona o ministarskim, vladinim i drugim imenovanjima Republike Srpske („Službeni glasnik Republike Srpske“, broj 41/03), člana 87. stav 1. Zakona o socijalnoj zaštiti („Službeni glasnik Republike Srpske“, broj 37/12, 90/16, 42/20 – Uredba i 36/22), člana 20. Statuta Javne ustanove „Centar za socijalni rad Derventa“ Derventa broj: 01-052-207/18 od 26.02.2018 godine i člana 1. Odluke o raspisivanju Javnog konkursa za izbor i imenovanje direktora Javne ustanove „Centar za socijalni rad Derventa“ Derventa („Službeni glasnik grada Derventa“, broj\_\_/23), Skupština grada Derventa raspisuje

**J A V N I K O N K U R S**

**za izbor i imenovanje direktora Javne ustanove**

**„Centar za socijalni rad Derventa“ Derventa**

I Skupština grada Derventa raspisuje Javni konkurs za izbor i imenovanje direktora Javne ustanove „Centar za socijalni rad Derventa“ Derventa.

II Opis poslova direktora :

Direktor javne ustanove: organizuje i vodi poslovanje Ustanove, zastupa Ustanovu, stara se o zakonitosti rada i odgovara za zakonitost rada Ustanove, obavlјa sve druge poslove utvrđene zakonom, osnivačkim aktom i Statutom, a naročito: radi na utvrđivanju prijedloga programa rada i plana potrebnih finansijskih sredstava za realizaciju tog programa i odgovoran je za sprovođenje programa i plana, izvršava odluke Upravnog odbora, podnosi izvještaj o radu i rezultatima rada osnivaču, naredbodavac je za izvršenje i realizaciju finansijskog plana, donosi Pravilnik o unutrašnjoj organizaciji i sistematizaciji radnih mjesta uz saglasnost Gradonačelnika, imenuje komisije i radna tijela u skladu sa potrebama i utvrđuje zadatke i uslove rada istih, imenuje zamjenika direktora, donosi odluke, rješenja, uputstva vezana za poslovanje i rad Ustanove, obavlјa i druge poslove koji su mu stavlјeni u nadležnost zakonom, Statutom i drugim opštim aktima.

III Mandat

Direktor Javne ustanove „Centar za socijalni rad Derventa„ Derventa, imenuje se na period od četiri (4) godine, uz prethodnu saglasnost nadležnog Ministarstva i uz mogućnost ponovnog izbora.

IV Opšti i posebni uslovi za kandidate

a) Opšti uslovi za kandidate su:

- da su državlјani RS ili BiH,

- da su stariji od 18 godina,

* da imaju opštu zdravstvenu sposobnost,
* da nisu otpušteni iz državne službe na bilo kojem nivou vlasti u BiH (bilo na nivou države ili entiteta) kao rezultat disciplinske mjere na bilo kojem nivou vlasti u Republici Srpskoj u periodu od tri godine prije dana objavlјivanja upražnjene pozicije,
* da nisu osuđivani za krivično djelo na bezuslovnu kaznu zatvora od najmanje šest mjeseci ili za krivična djela koja ih čine nepodobnim za obavlјanje poslova direktora,
* da ne služe kaznu izrečenu od Međunarodnog suda za bivšu Jugoslaviju i da nisu pod optužnicom tog suda, a da se nisu povinovali nalogu da se pojave pred Sudom (Član IX 1. Ustava BiH).

b) Posebni uslovi i kriterijumi za kandidate su:

- VSS – lica koja su stekla obrazovanje prvog ciklusa u trajanju od najmanje tri, a najviše četiri godine i vrjednuju se sa najmanje 180, odnosno 240 ECTS bodova: diplomirani socijalni radnik, diplomirani pravnik, diplomirani psiholog, diplomirani sociolog, diplomiani specijalni pedagog, diplomirani defektolog (diplomirani specijalni edukator i rehabilitator), menadžer socijalne politike i socijalne zaštite, kao i lica koja imaju visoku spremu ekonomskog usmjerenja,

* najmanje pet (5) godina radnog iskustva u struci i
* položen stručni ispit za rad u organima uprave.

Pod radnim iskustvom u struci od najmanje pet (5) godina podrazumijeva se radno iskustvo na poslovima potrebne stručne spreme nakon sticanja stepena stručne spreme iz alineje 1. ove podtačke.

V Potrebna dokumenta

Uz prijavu na konkurs kandidati su dužni dostaviti dokaze o ispunjavanju opštih i posebnih uslova :

- ovjerenu kopiju diplome,

- uvjerenje o državlјanstvu,

- izvod iz matične knjige rođenih,

- dokaz o položenom stručnom ispitu za rad u upravi,

- dokaz o radnom iskustvu u struci,

- biografiju o kretanju u službi,

- potpisane i ovjerene izjave o ispunjavanju uslova iz poglavlјa IV, pod a) alineje 4., 5. i 6. ovog konkursa,

- potpisana i ovjerena izjava o nepostojanju sukoba interesa iz poglavlјa Ⅵ ovog konkursa,

- uvjerenje o opštoj zdravstvenoj sposobnosti (kandidat koji bude izabran dostaviće naknadno),

- kandidati mogu priložiti i druga dokumenta kojima dokazuju ispunjavanje potrebnih uslova.

Dokumenta kojima se dokazuje ispunjavanje opštih i posebnih uslova dostavlјaju se u originalu ili ovjerenoj fotokopiji, a dokumenta iz poglavlјa IV pod a) alineja 4., 5. i 6. i poglavlјa Ⅵ, ne mogu biti starija od šest mjeseci od dana izdavanja.

Sa svim kandidatima koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

VI Sukob interesa

Kandidati ne mogu obavlјati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske („Službeni glasnik Republike Srpske“, broj: 73/08, 52/14 i 90/23), Zakona o ministarskim, vladinim i drugim imenovanjima Republike Srpske („Službeni glasnik Republike Srpske“, broj 41/03), kao i drugim zakonima koji regulišu sukob interesa i nespojivosti funkcija.

Kandidati ne mogu biti lica koja su na funkciji u političkoj stranci.

VII Rok za podnošenje prijava je 15 dana od dana poslјednjeg objavlјivanja konkursa u jednom o javnih glasila iz poglavlјa IX ovog konkursa.

VIII Nepotpune i neblagovremene prijave neće se razmatrati.

Prijave sa potrebnim dokumentima mogu se dostaviti lično u šalter salu Gradske uprave Derventa ili putem pošte na adresu: Skupština grada Derventa, Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u Javnoj ustanovi „Centar za socijalni rad Derventa“, Derventa.

IX Javni konkurs će biti objavlјen u „Službenom glasniku Republike Srpske“, dnevnom listu „GLAS SRPSKE“ i „Derventskom listu“.

SKUPŠTINA GRADA DERVENTA

Broj: PREDSJEDNIK

Datum: SKUPŠTINE GRADA

Bojan Radanović