Na osnovu člana 8. Zakona o ministarskim, vladinim i drugim imenovanjima Republike Srpske („Službeni glasnik Republike Srpske“, broj 41/03), člana 115. stav 3. Zakona o zdravstvenoj zaštiti („Službeni glasnik Republike Srpske“, broj 57/22) i člana 1. Odluke o raspisivanju Javnog konkursa za izbor i imenovanje direktora Javne zdravstvene ustanove Dom zdravlјa Derventa („Službeni glasnik Grada Derventa“, broj: \_\_/21), Skupština Grada Derventa raspisuje

**J A V N I K O N K U R S**

**za izbor i imenovanje direktora Javne zdravstvene ustanove Dom zdravlјa**

**Derventa**

I Skupština Grada Derventa raspisuje Javni konkurs za izbor i imenovanje direktora Javne zdravstvene ustanove Dom zdravlјa Derventa.

II Opis poslova direktora :

Organizuje i rukovodi procesom rada u Domu zdravlјa, organizuje i sprovodi unutrašnji nadzor nad radom zdravstvenih i drugih radnika, predlaže i sprovodi poslovnu politiku Doma zdravlјa, predlaže program rada i finansijski plan Doma zdravlјa, predlaže i izvršava odluke Upravnog odbora Doma zdravlјa, predlaže, provodi i odlučuje u oblasti kadrovskih i administrativnih poslova, naredbodavac je za izvršavanje finansijskog plana Doma zdravlјa, odlučuje o korišćenju sredstava u sladu sa zakonom i opštim aktima Doma zdravlјa, imenuje i razrješava radnike sa posebnim ovlašćenjima i odgovornostima, predlaže Pravilnik o unutrašnjoj organizaciji i sistematizaciji radnih mjesta, kao i sve druge normativne akte koje donosi Upravni odbor Doma zdravlјa, osim Poslovnika o radu Upravnog odbora, odlučuje o pojedinačnim pravima, obavezama i odgovornostima radnika u skladu sa zakonom, kolektivnim ugovorima i opštim aktima Doma zdralјa, odlučuje u prvom stepenu o zahtjevu za zaštitu prava radnika, odlučuje o službenim putovanjima radnika, daje saglasnost zdravstvenim radnicima Doma zdravlјa za samostalno obavlјanje djelatnosti ili obavlјanje djelatnosti u drugoj zdravstvenoj ustanovi, stara se o sigurnosti i kvalitetu usluga koje pruža Dom zdravlјa, odlučuje i o svim drugim pitanjima , kao i obavlјa sve druge poslove koji su važećim propisima i normativnim aktima u nadležnosti direktora.

Direktor za svoj rad odgovara osnivaču.

III Mandat

Direktor se imenuje na period od četiri (4) godine.

IV Kandidati treba da ispunjavaju opšte i posebne uslove

a) Opšti uslovi za imenovanje direktora dom zdravlјa su:

- da je državlјanin RS ili BiH,

* da je stariji od 18 godina,
* da nije otpušten iz državne službe kao rezultat disciplinske mjere na bilo kojem nivou vlasti u Republici Srpskoj i Bosni i Hercegovini u periodu od tri godine prije dana objavlјivanja upražnjene pozicije,
* da ne služi kaznu izrečenu od Međunarodnog suda za bivšu Jugoslaviju i da nije pod optužnicom tog suda, a da se nije povinovao nalogu da se pojavi pred Sudom ( Član ⅠX 1. Ustava BiH),
* da nije osuđivan za krivično djelo zloupotrebe službenog položaja ili za bilo koje krivično djelo na bezuslovnu kaznu zatvora u trajanju dužem od tri mjeseca ili lice kojem je izrečena mjera zabrane vršenja poziva djelatnosti ili dužnosti.

b) Posebni uslovi i kriterijumi za imenovanje direktora Dom zdravlјa su:

- završene integrisane akademske studije iz oblasti medicine, stomatologije ili farmacije, prvi ciklus akademskog ili strukovnog studija sa 240 ECTS bodova ekonomskog ili pravnog fakulteta,

- potrebno stručno znanje iz djelatnosti kojom se bavi Dom zdralјa,

- najmanje pet (5) godina radnog iskustva u struci na rukovodnom radnom mjestu,

- dokazani rezultati i uspjesi u obavlјanju ranijih poslova i

- program rada.

Pod radnim iskustvom u struci od najmanje pet (5) podrazumijeva se radno iskustvo nakon sticanja stepena stručne spreme iz poglavlјa IV tačka b) alineja 1.

V Potrebna dokumenta

Uz prijavu na konkurs kandidati su dužni dostaviti dokaze o ispunjavanju opštih i posebnih uslova :

- ovjerenu kopiju diplome,

- uvjerenje o državlјanstvu,

- izvod iz matične knjige rođenih,

- dokaz o radnom iskustvu u struci,

- biografiju o kretanju u službi, sa osvrtom na posjedovanje stručnog znanja o

djelatnosti kojom se ustanova bavi i dokazane rezultate i uspjehe u obavlјanju

ranijih poslova,

- potpisane i ovjerene izjave o ispunjavanju uslova iz poglavlјa IV, pod a)

alineja 3., 4. i 5. ovog konkursa,

- potpisanu i ovjerenu izjavu o nepostojanju sukoba interesa iz poglavlјa Ⅵ ovog konkursa,

- uvjerenje o opštoj zdravstvenoj sposobnosti (kandidat koji bude izabran,

dostaviće naknadno) i

- program rada.

Kandidati mogu priložiti i druga dokumenta kojima dokazuju ispunjavanje potrebnih uslova .

Dokumenta kojima se dokazuje ispunjavanje opštih i posebnih uslova dostavlјaju se u originalu ili ovjerenoj fotokopiji, a dokumenta iz poglavlјa IV pod a) alineja 3., 4. i 5. i poglavlјa Ⅵ, ne mogu biti starija od šest mjeseci od dana izdavanja.

Sa svim kandidatima koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

VI Sukob interesa

Kandidati ne mogu obavlјati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske („Službeni glasnik Republike Srpske“, broj: 73/08, 52/14 i 90/23), Zakona o ministarskim, vladinim i drugim imenovanjima Republike Srpske („Službeni glasnik Republike Srpske“, broj 41/03), kao i drugim zakonima koji regulišu sukob interesa i nespojivosti funkcija.

Kandidati ne mogu biti lica koja su na funkciji u političkoj stranci.

VII Rok za podnošenje prijava je 15 dana od dana poslјednjeg objavlјivanja konkursa u jednom o javnih glasila iz poglavlјa VIII ovog konkursa.

Nepotpune i neblagovremene prijave neće se razmatrati.

Prijave sa potrebnim dokumentima mogu se dostaviti lično u šalter salu Gradske uprave Grada Derventa ili putem pošte na adresu: Skupština Grada Derventa, Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u JZU Dom zdravlјa Derventa“

VIII Javni konkurs će biti objavlјen u „Službenom glasniku Republike Srpske“, dnevnom listu „GLASU SRPSKE“ i „Derventskom listu“.

SKUPŠTINA GRADA DERVENTA

Broj: PREDSJEDNIK

Datum: SKUPŠTINE GRADA

Bojan Radanović