Na osnovu člana 18. Zakona o sistemu javnih službi („Službeni glasnik Republike Srpske“, broj 66/07, 109/12 i 44/16), člana 8. Zakona o ministarskim, vladinim i drugim imenovanjima Republike Srpske („Službeni glasnik Republike Srpske“, broj 41/03), člana 113. stav 5. Zakona o zdravstvenoj zaštiti („Službeni glasnik Republike Srpske“, broj 57/22), člana 39. stav 2. tačka 33. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21) i člana 37. stav 2. tačka 33. Statuta grada Derventa („Službeni glasnik grada Derventa“, broj: 6/21, 20/21 i 10/22), Skupština Grada Derventa na \_\_. sjednici održanoj \_\_\_\_\_2023. godine, donijela je

**O D L U K U**

o raspisivanju Javnog konkursa za izbor i imenovanje direktora

Javne zdravstvene ustanove Dom zdravlјa Derventa

Član 1.

Raspisuje se Javni konkurs za izbor i imenovanje direktora Javne zdravstvene ustanove Dom zdravlјa Derventa.

Član 2.

Opšti i posebni uslovi i kriterijumi za izbor i imenovanje direktora Javne zdravstvene ustanove Dom zdravlјa Derventa, propisani su Zakonom o ministarskim vladinim i drugim imenovanjima, Zakonom o zdravstvenoj zaštiti i Statutom JZU Dom zdravlјa Derventa.

Član 3.

Javni konkurs za izbor i imenovanje direktora JZU Dom zdravlјa Derventa, čini sastavni dio ove odluke, a objaviće se u „Službenom glasniku Republike Srpske“, dnevnom listu „GLAS SRPSKE“ i „Derventskom listu“.

Rok za podnošenje prijava na Konkurs iz člana 1. ove odluke je 15 dana od dana poslјednjeg objavlјivanja Konkursa u jednom od javnih glasila iz stava 1. ovog člana.

Član 4.

Postupak sprovođenja Konkursa, uklјučujući pregled prispjelih prijava, intervju i predlaganje kandidata, u skladu sa Zakonom, izvršiće Komisija za izbor po javnom konkursu za imenovanja u JZU Dom zdravlјa Derventa, koju će imenovati Skupština Grada Derventa.

Član 5.

Za sprovođenje ove odluke zadužuje se Odjelјenje za opštu upravu.

Član 6.

Ova odluka stupa na snagu osmog dana od dana objavlјivanja u „Službenom glasniku Grada Derventa“.

Broj: PREDSJEDNIK

Datum: SKUPŠTINE GRADA

Bojan Radanović

O b r a z l o ž e nj e

Pravni osnov za donošenje ove odluke

Zakonom o ministarskim, vladinim i drugim imenovanjima Republike Srpske, reguliše se otvoreni postupak izbora kojim se vrši konačno imenovanje i ponovno imenovanje na poziciju u regulisanom organu definisanim tim zakonom.

Članom 8. stav 1. istog Zakona, propisano je da, nakon što su odobreni kriterijumi za imenovanje, oglas za upražnjenu poziciju se obavezno mora objaviti na najefikasniji mogući način i mora se objaviti najmanje u „Službenom glasniku Republike Srpske” i barem u jednom dnevnom listu velikog tiraža s cilјem da bude dostupan najširoj javnosti.

Takođe, propisano je i šta oglas za upražnjenu poziciju mora da sadrži.

Članom 113. stav 5. Zakona o zdravstvenoj zaštiti, propisao je da direktora javne zdravstvene ustanove čiji je osnivač ili suosnivač lokalna samouprava imenuje i razrješava skupština lokalne samouprave nakon sprovedenog postupka javne konkurencije, u skladu sa propisom kojim je uređen sistem javnih službi.

Članom 37. stav 2. tačka 33. Statuta Grada Derventa, propisano je da Skupština grada imenuje i razrješava direktora i upravni odbor ustanove čiji je osnivač ili suosnivač Grad, u skladu sa zakonom.

Razlozi za donošenje ove odluke

Donošenjem i stupanjem na snagu Zakona o zdravstvenoj zaštiti („Službeni glasnik Republike Srpske“, broj 57/22) i usklađivanjem organizacije, rada i opštih akata JZU Dom zdravlјa Derventa sa odredbma ovog zakona, kao i činjenice da je dosadašnjem direktoru ove Javne zdravstvene ustanove istekao manadat na koji je imenovan, potrebno je pokrenuti postupak javne konkurencije za izbor i imenovanje direktora JZU Dom zdravlјa Derventa.

Iz naprijed navedenih razloga predlaže se Skupštini Grada Derventa donošenje odluke kao iu prijedlogu.

OBRAĐIVAČ: PREDLAGAČ:

Odjelјenje za privredu i društvene GRADONAČELNIK

djelatnosti Milorad Simić